ওবায়দুল কাদেরের বাইপাস সার্জারির সিদ্ধান্ত আগামীকাল | 409173|| Bangladesh Pratidin
প্রকাশ : ১৮ মার্চ, ২০১৯ ১৯:১৬
সড়ক পরিবহন ও সেতুমন্ত্রী এবং বাংলাদেশ আওয়ামী লীগের সাধারণ সম্পাদক ওবায়দুল কাদেরের বাইপাস সার্জারির তারিখ মঙ্গলবার (১৯ মার্চ) নির্ধারণ করা হবে। মন্ত্রীর তথ্য কর্মকর্তা আবু নাছের গণমাধ্যমকে এই তথ্য জানিয়েছেন।
সিঙ্গাপুরের মাউন্ট এলিজাবেথ হাসপাতাল থেকে আবু নাছের গণমাধ্যমকে আরও জানান,'মন্ত্রীর শারীরিক অবস্থা এখন বেশ ভালো। আগামীকাল মঙ্গলবার আরও পরীক্ষা-নিরীক্ষা করা হবে। এরপর চিকিৎসকরা বুধবার নাকি বৃহস্পতিবার তার বাইপাস সার্জারি করবেন তা জানানো হবে। তিনি (ওবায়দুল কাদের) সোমবার (১৮ মার্চ) সকালে সীমিতভাবে হাঁটা-চলা করেছেন। এ সময় তিনি বাংলাদেশের বিভিন্ন বিষয়ে এবং নিউজিল্যান্ডে হামলার ঘটনার খোঁজ নেন।'